Държавен вестник, бр. 95, 2006 г., стр. 81

Б Р О Й  95
Д Ъ Р Ж А В Е Н   В Е С Т Н И К
С Т Р .  81
2. копие на личната карта на водача (про-
дължително или постоянно пребиваващ);
3. копие от страницата с личните данни и
страницата с виза “D” от националния паспорт
на водача;
4. копие от уведомлението по чл. 62, ал. 3
от Кодекса на труда, заверено от териториал-
ната дирекция на Националната агенция за
приходите.
(3) Копията на документите по ал. 2, т. 1, 2 и
3 се заверяват с подпис от управителя и печат
на лицето по чл. 2, ал. 1. При подаване на доку-
ментите се представя и оригиналът на документа
по т. 1 от ал. 2 за проверка на съответствието му
със завереното копие.
(4) В срок до 15 календарни дни от датата на
подаване на заявлението министърът на транс-
порта или упълномощеното от него лице изда-
ва или отказва издаването на сертификата.
(5) Сертификат за водач на моторно пре-
возно средство се издава със срок на валид-
ност, съвпадащ със срока на валидност на раз-
решението за работа—за продължително пре-
биваващ гражданин, и 5 години—за постоян-
но пребиваващ.
(6) Срокът на валидност на сертификата
се продължава за новия срок за разрешител-
ното за работа, ако лицензираният превоз-
вач е направил писмено заявление за това
преди изтичане на срока на валидност на
сертификата и водачът отговаря на изисква-
нията по тази наредба.
(7) При настъпване на промени в обстоятел-
ствата, удостоверени с документите по ал. 2,
лицето по чл. 2, ал. 1 е длъжно в 14-дневен срок
писмено да уведоми Изпълнителна агенция
“Автомобилна администрация”.
Чл. 57б. (1) Министърът на транспорта или
упълномощено от него лице отказва издаване-
то на сертификат в случаите, когато:
1. кандидатът не отговаря на някое от изис-
кванията, удостоверени с документите по
чл. 57а, ал. 2, или към заявлението не са пред-
ставени изискуемите документи по чл. 57а, ал. 2;
2. издаденият сертификат е бил отнет през
последните две години.
(2) Отказът за издаване на сертификат се
мотивира и подлежи на обжалване по реда на
Административнопроцесуалния кодекс.
Чл. 57в. Действието на сертификата се прек-
ратява преди изтичане на срока на неговата
валидност, считано от датата на:
1. искането на неговия притежател за прек-
ратяване валидността му;
2. прекратяване дейността на лицето по
чл. 2, ал. 1;
3. отнемането му.
Чл. 57г. (1) Министърът на транспорта или
упълномощено от него лице с писмена заповед
отнема сертификата, когато:
1. се установи, че е издаден въз основа на
неистински документи или документи с невяр-
но съдържание;
2. отпадне някое от обстоятелствата, удос-
товерени с документите по чл. 57а, ал. 2.
(2) Отнемането на сертификата се мотивира
и подлежи на обжалване по реда на Админист-
ративнопроцесуалния кодекс.
Чл. 57д. Изпълнителна агенция “Автомо-
билна администрация” създава и поддържа
база с данни за лицата по чл. 2, ал. 1, получи-
ли сертификат, и за водачите, за които е изда-
ден сертификат.
Чл. 57е. Сертификатът за водач на моторно
превозно средство принадлежи на превозвача,
който го предоставя на водача на моторно пре-
возно средство.”
§ 56. В чл. 58 се правят следните изменения
и допълнения:
1. Досегашният текст става ал. 1, като:
а) точка 1 се изменя така:
“1. да е на възраст не по-малко от 21 години
за превозно средство за превоз на пътници и за
превозно средство за превоз на товари с допус-
тима максимална маса над 7,5 t, а за всички
останали—18 години”;
б) създава се т. 4:
“4. да притежават карта за квалификация на
водача, издадена по реда на наредбата по чл. 7б,
ал. 5 от Закона за автомобилните превози”.
2. Създава се ал. 2:
“(2) Водач, гражданин на държава—член-
ка на Европейския съюз, който не е навър-
шил 21 години, се допуска да управлява пре-
возно средство при превоз на товари с допус-
тима максимална маса над 7,5 t, когато при-
тежава удостоверение за професионална ком-
петентност, признато от една от държавите
членки, потвърждаващо, че той е завършил
курс на обучение за водачи на превозни сред-
ства за превоз на товари.”
§ 57. Създават се чл. 59а и 59б:
“Чл. 59а. (1) Контролът за техническата из-
правност на пътните превозни средства, с кои-
то се извършва обществен превоз на пътници
или товари, се осъществява чрез технически
проверки на пътя.
(2) Техническата проверка на пътя включва
един, повече от един или всички от следните
елементи:
1. визуална проверка на техническата из-
правност на пътните превозни средства в не-
подвижно състояние;
2. проверка за наличие на валиден знак за
преминат периодичен преглед за проверка на
техническата изправност на пътното превозно
средство;
3. проверка на протокола от извършена пре-
дишна проверка на пътя;